149 



derom kan man overbevise sig ved at iagttage deres 

 Levemaade i et Akvarium; oprører man Vandet, eller 

 blive Fiskene paa anden Maade forskrækkede, ser man, 

 hvorledes de smaa Smerlinger (Platacanthus) og mange 

 andre Fiskearter (Etroplus: Flodlæbefiske) strax søge 

 ned til Bunden og forsvinde i Sandet, hvori de hurtig 

 rode sig ned og skjule sig saa omhyggelig, at det ofte 

 er vanskeligt at finde og fange dem, naar man vil skifte 

 Sandet i Akvariet. — Efterhaanden som Vandet i Dammen 

 bliver lavere, samle Fiskene sig rimeligvis i de Huller og 

 Steder, hvor der endnu er lidt Vand tilbage, og der 

 kan man ofte se dem i stor Mængde, tæt sammen- 

 pakkede og kun med saa meget Vand over sig, at 

 deres Rygfinner ere dækkede. Forstyrrer man dem, 

 dykke de ned i det tykke Dynd, og vilde man forsøge 

 at fange dem med et Net, vilde man rimeligvis slet 

 ikke faa noget; imidlertid maa de fra Tid til anden 

 komme op til Overfladen for at aande og blive da et 

 let Bytte. Alt som Vandet fordamper, synes Fiskene 

 at blive mere og mere døsige , og til sidst grave de sig 

 ned i det bløde Dynd og vente der i en dvaleagtig 

 Tilstand paa, at deres naturlige Element skal komme til- 

 bage. Pandsermaller (Callichthys asper) ere i Guyana 

 blevne fundne paa Steder, hvor man gravede Brønd, og 

 Krokodiler opgraves ofte paa Ceylon i de hede Maa- 

 neder i sovende Tilstand af de udtørrede Dammes Dynd; 

 efterhaanden som Føde og Vand begynde at svigte dem, 

 trække de sig ned i Dyndet. Sneglene lukke deres 

 Laag i og blive liggende i Dyndet, indtil Regnen befrier 

 dem; saa give de sig strax til at lægge Æg, I 1866 

 rejste Day gjennem et Distrikt, som var aldeles udtørret 



Fjerde Række. V. 10 



